CELEX: 32015R0264
Language: bg
Date: 2015-02-18 00:00:00
Title: Регламент за изпълнение (ЕС) 2015/264 на Комисията от 18 февруари 2015 година за разрешаване на неохесперидин-дихидрохалкон като фуражна добавка за овце, риби, кучета, телета и някои категории свине  Текст от значение за ЕИП

19.2.2015   
            
            
               BG
            
            
               Официален вестник на Европейския съюз
            
            
               L 45/10
            
         РЕГЛАМЕНТ ЗА ИЗПЪЛНЕНИЕ (ЕС) 2015/264 НА КОМИСИЯТА
   от 18 февруари 2015 година
   за разрешаване на неохесперидин-дихидрохалкон като фуражна добавка за овце, риби, кучета, телета и някои категории свине
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
            
         
               (2)
            
            
               В съответствие с Директива 70/524/ЕИО бе разрешена безсрочната употреба на неохесперидин-дихидрохалкон като фуражна добавка за прасенца, кучета, телета и овце. Впоследствие посоченото вещество беше вписано в създадения с член 17 от Регламент (ЕО) № 1831/2003 Регистър на фуражните добавки като съществуващ продукт в съответствие с член 10, параграф 1 от същия регламент. В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент беше подадено заявление за извършване на повторна оценка на неохесперидин-дихидрохалкон като фуражна добавка за кърмени и за отбити прасенца, прасета за угояване, телета за отглеждане, телета за угояване, овце и кучета. В съответствие с член 7 от посочения регламент беше подадено също така заявление за нова употреба посредством питейна вода за посочените видове и категории животни, както и за нова употреба за риби. Заявителят подаде искане добавката да се класифицира в категорията „сензорни добавки“. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               В становището си от 15 ноември 2011 г. (3) Европейският орган за безопасност на храните („Органът“) заключи, че при предложените условия на употреба във фуражи за всички посочени видове с изключение на риби неохесперидин-дихидрохалкон не се отразява неблагоприятно върху здравето на животните и човешкото здраве, нито върху околната среда. В последващо становище от 9 април 2014 г. (4) Органът заключи също, че употребата на неохесперидин-дихидрохалкон като фуражна добавка за риби не се отразява неблагоприятно върху здравето на животните и човешкото здраве, нито върху околната среда. Органът счита също така, че не е необходимо допълнително доказване на ефикасността на добавката, тъй като функцията ѝ във фуражите е същата като тази в храните. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (4)
            
            
               При оценката беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посоченото вещество следва да бъде разрешена съгласно предвиденото в приложението към настоящия регламент.
            
         
               (5)
            
            
               Тъй като няма съображения във връзка с безопасността, които да налагат незабавното прилагане на измененията в условията на разрешението, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посоченото в приложението вещество, което принадлежи към категорията „сензорни добавки“ и към функционалната група „ароматизиращи вещества“, като добавка при храненето на животните при спазване на условията, определени в същото приложение.
   Член 2
   Посоченото в приложението вещество и съдържащите го премикси, които са произведени и етикетирани преди 11 септември 2015 г. в съответствие с правилата, приложими преди 11 март 2015 г., могат да продължат да се пускат на пазара и да се употребяват до изчерпване на складовите наличности, ако са предназначени за прасета, телета, овце и кучета.
   Комбинираните фуражи и фуражните суровини, които съдържат посоченото вещество и са произведени и етикетирани преди 11 септември 2015 г. в съответствие с правилата, приложими преди 11 март 2015 г., могат да продължат да се пускат на пазара и да се употребяват до изчерпване на складовите наличности, ако са предназначени за прасета, телета, и овце.
   Комбинираните фуражи и фуражните суровини, които съдържат посоченото вещество и са произведени и етикетирани преди 11 март 2017 г. в съответствие с правилата, приложими преди 11 март 2015 г., могат да продължат да се пускат на пазара и да се употребяват до изчерпване на складовите наличности, ако са предназначени за кучета.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 февруари 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 268, 18.10.2003 г., стр. 29.
   
      (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).
   
      (3)  EFSA Journal (Бюлетин на ЕОБХ), 2011;9(12):2444.
   
      (4)  EFSA Journal (Бюлетин на ЕОБХ) 2014;12(5):3669.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  mg/kg пълноценен фураж със съдържание на влага 12 %
               
            
                  
                     Категория: Сензорни добавки. Функционална група: Ароматизиращи вещества.
                  
               
            
                  2b959
               
               
                  —
               
               
                  Неохесперидин дихидрохалкон
               
               
                  
                     Състав на добавката
                  
                  Неохесперидин дихидрохалкон
                  Етанол ≤ 5 000 mg/kg
                  
                     Характеристика на активното вещество
                  
                  Неохесперидин-дихидрохалкон
                  C28H36O15
                  
                  CAS №: 20702-77-6
                  Неохесперидин-дихидрохалкон, в твърдо състояние, получен чрез химически синтез.
                  Чистота: мин. 96 % (суха маса)
                  
                     Метод за анализ
                      (1)
                  
                  За определянето на неохесперидин-дихидрохалкон във фуражната добавка: Тънкослойна хроматография (TLC), Европейска фармакопея 6.0, метод 01/2008: 1547.
                  За определянето на неохесперидин-дихидрохалкон в премикси и във фуражи: Високоефективна течна хроматография с детектор с диодна матрица (HPLC-DAD)
               
               
                  Прасенца и свине за угояване.
               
               
                  —
               
               
                  —
               
               
                  35
               
               
                  
                              1.
                           
                           
                              В упътването за употреба на добавката и премикса да се посочат условията на съхранение.
                           
                        
                              2.
                           
                           
                              Мерки за безопасност: по време на работа да се използват средства за дихателна защита, предпазни очила и ръкавици.
                           
                        
               
                  11 март 2025 г.
               
            
                  Телета
               
               
                  —
               
               
                  —
               
               
                  35
               
            
                  Овце
               
               
                  —
               
               
                  —
               
               
                  35
               
            
                  Риби
               
               
                  —
               
               
                  —
               
               
                  35
               
            
                  Кучета
               
               
                  —
               
               
                  —
               
               
                  35
               
            
         (1)  Подробна информация за методите за анализ може да бъде намерена на следния адрес на референтната лаборатория: https://ec.europa.eu/jrc/en/eurl/feed-additives/evaluation-reports